21/2008/EK KÖZÖS ÁLLÁSPONT

a Tanács által 2008. május 19-én elfogadva

a peszticidek fenntartható használatának elérését célzó közösségi fellépés kereteinek meghatározásáról szóló, …-i 2008/…/EK európai parlamenti és tanácsi irányelv elfogadása céljából

(EGT-vonatkozású szöveg)

(2008/C 254 E/01)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 175. cikke (1) bekezdésére,

tekintettel a Bizottság javaslatára,

tekintettel az Európai Gazdasági és Szociális Bizottság véleményére (1),

tekintettel a Régiók Bizottságának véleményére (2),

a Szerződés 251. cikkében megállapított eljárásnak megfelelően (3),

mivel:

Jelenleg ezt az irányelvet a növényvédő szereknek minősülő peszticidekre kell alkalmazni. Ugyanakkor előreláthatólag a jövőben az irányelv hatályát a biocid termékekre is kiterjesztik.

Ezen irányelv végrehajtásának megkönnyítése érdekében a tagállamoknak olyan nemzeti cselekvési terveket kell alkalmazniuk, amelyek célja, hogy a peszticid-használat által az emberi egészségre és a környezetre jelentett veszélyek, valamint a peszticid-használat által az emberi egészségre és a környezetre gyakorolt hatások csökkentésére vonatkozóan célokat, intézkedéseket és ütemterveket határozzanak meg, továbbá hogy előmozdítsák az integrált növényvédelem, valamint az alternatív megközelítések és technikák kidolgozását és bevezetését a peszticid-használattól való függőség csökkentése érdekében. A nemzeti cselekvési tervek egyéb vonatkozó közösségi jogszabály keretében kidolgozott végrehajtási tervekkel is összehangolhatóak, valamint a peszticidekkel kapcsolatos közösségi jogszabályok értelmében elérendő célok csoportosítására is használhatóak.

A peszticidek használata különösen veszélyes lehet nagyon érzékeny területeken, mint például a 79/409/EGK és a 92/43/EGK irányelvek értelmében védett Natura 2000 területeken. Más helyeken, például közparkokban, sportpályákon, játszótereken, a lakosság peszticideknek való kitettségéből származó kockázatok magasak. A peszticidek használatát ezért ezeken a területeken be kell tiltani, korlátozni kell, vagy a használatból származó kockázatokat minimálisra kell csökkenteni.

A peszticidek kezelése, beleértve a peszticidek tárolását, hígítását és keverését, valamint a peszticid kijuttatásához használt berendezések használatot követő tisztítását, a tartályban lévő keverékek, az üres csomagolás és a peszticidmaradékok hasznosítását és ártalmatlanítását is, különösen alkalmas az emberek és a környezet nemkívánatos veszélyeztetésére. Ezért helyénvaló rendelkezni az említett tevékenységekre vonatkozó egyedi intézkedésekről, amelyek a hulladékokról szóló, 2006. április 5-i 2006/12/EK európai parlamenti és tanácsi irányelv (15) és a veszélyes hulladékokról szóló, 1991. december 12-i, 91/689/EGK tanácsi irányelv (16) értelmében előírt intézkedéseket egészítik ki. Az intézkedéseknek a nem hivatásos felhasználókat is figyelembe kell venniük, mivel az ismerethiány miatt bekövetkező helytelen kezelés a legnagyobb valószínűséggel ebben a felhasználói csoportban fordul elő.

Az integrált növényvédelem általános elveinek, valamint termény- és ágazatspecifikus iránymutatásainak valamennyi gazdálkodó általi alkalmazása a rendelkezésre álló növényvédelmi intézkedések célzottabb alkalmazásához vezetne, ideértve a peszticidekre vonatkozó intézkedéseket is. Ezért az hozzájárul az emberi egészséget és a környezetet érintő kockázatok, valamint a peszticidek használatától való függőség további csökkentéséhez. A tagállamoknak támogatniuk kell az alacsony peszticid felhasználású növényvédelmet, különösen az integrált növényvédelmet, valamint meg kell állapítaniuk az annak végrehajtásához szükséges feltételeket és intézkedéseket.

Fel kell mérni a peszticid-használat emberi egészségre és környezetre gyakorolt káros hatásainak és kockázatainak csökkentésében elért előrehaladást. Erre a harmonizált kockázati mutatók a megfelelő eszközök, amelyeket közösségi szinten kell kialakítani. A tagállamoknak e mutatókat kell használniuk a nemzeti szintű kockázatkezelésre és jelentéstételi célokra, amíg a Bizottság kiszámítja a közösségi szinten elért előrehaladás értékeléséhez használandó mutatókat. A növényvédelmi termékekre vonatkozó statisztikákról szóló, …-i …/…/EK rendelettel (9) összhangban gyűjtött statisztikai adatokat kell felhasználni. A tagállamok a harmonizált közös mutatók mellett nemzeti mutatóik használatára is jogosultak.

ELFOGADTA EZT AZ IRÁNYELVET:

I. FEJEZET

Általános rendelkezések

1. cikk

Tárgy

Ez az irányelv olyan keretet hoz létre, amelynek célja a peszticidek fenntartható használatának elérése a peszticidek emberi egészségre és környezetre jelentett veszélyének és kifejtett hatásának csökkentése által, valamint az integrált növényvédelem és az alternatív megközelítések vagy technikák előmozdítása révén.

2. cikk

Hatály

(1) Ezt az irányelvet a 3. cikk 9. pontjának a) alpontjában meghatározott, növényvédő szereknek minősülő peszticidekre kell alkalmazni.

(2) Ezt az irányelvet minden egyéb vonatkozó közösségi jogszabály sérelme nélkül kell alkalmazni.

3. cikk

Meghatározások

Ezen irányelv alkalmazásában:

„tanácsadó”: minden olyan személy, aki a növényvédelemre és a peszticidek biztonságos használatára vonatkozóan – szakmai minőségben vagy kereskedelmi szolgáltatás keretében – tanácsot ad, ideértve az önfoglalkoztató magántanácsadókat és a közszférában működő tanácsadó szolgálatokat, kereskedelmi ügynököket, élelmiszergyártókat vagy adott esetben kiskereskedőket is;

„peszticid kijuttatásához használt berendezés”: bármely, kifejezetten a peszticidek kijuttatására szolgáló berendezés, ideértve az ilyen berendezések hatékony működéséhez elengedhetetlen tartozékokat, úgymint a szórófejeket, nyomásmérőket, szűrőket, szitákat és a tartályok tisztítására szolgáló eszközöket is;

4. cikk

Nemzeti cselekvési tervek

(1) A tagállamok nemzeti cselekvési terveket fogadnak el, amelyek célokat, intézkedéseket és ütemterveket állapítanak meg a peszticidek emberi egészségre és környezetre jelentett kockázatainak és kifejtett hatásainak csökkentésére, valamint az integrált növényvédelem és az alternatív megközelítések vagy technológiák kifejlesztésének és bevezetésének ösztönzésére annak érdekében, hogy csökkenjen a peszticidektől való függőség.

A nemzeti cselekvési tervek kidolgozása és felülvizsgálata során a tagállamok megfelelő figyelmet fordítanak a tervezett intézkedések társadalmi, gazdasági, környezeti és egészségügyi hatásaira. A tagállamok nemzeti cselekvési terveikben leírást adnak arról, hogy miként hajtják végre az 5–14. cikk szerinti intézkedéseket az e bekezdés első albekezdésében említett célok végrehajtása érdekében.

(2) A tagállamok …-ig (20) tájékoztatják a Bizottságot és a többi tagállamot nemzeti cselekvési terveikről.

A nemzeti cselekvési terveket legalább öt évente felül kell vizsgálni, és az azokon végzett minden lényegi változtatást indokolatlan késedelem nélkül jelenteni kell a Bizottságnak.

(3) A Bizottság – adott esetben – a (2) bekezdéssel összhangban jelentett információt harmadik országok rendelkezésére bocsátja az Interneten.

(4) A 2003/35/EK irányelv 2. cikkében meghatározott, a nyilvánosság részvételére vonatkozó rendelkezéseket kell alkalmazni a nemzeti cselekvési tervek előkészítésére és módosítására.

II. FEJEZET

Képzés, peszticidek értékesítése, tájékoztatás és tudatosítás

5. cikk

Képzés

(1) A tagállamok biztosítják, hogy minden hivatásos felhasználó, forgalmazó és tanácsadó hozzájuthasson a megfelelő képzéshez. Ez az alapképzést és a továbbképzést egyaránt magában foglalja a tudás szükség szerinti megszerzése és naprakésszé tétele érdekében.

A képzést úgy kell felépíteni, hogy a felhasználók, forgalmazók és tanácsadók a különböző szerepek és feladatok figyelembevételével elegendő ismeretet sajátítsanak el az I. mellékletben felsorolt témákra vonatkozóan.

(2) A tagállamok …-ig (21) tanúsítási rendszereket hoznak létre, és kijelölik a végrehajtásukért felelős illetékes hatóságokat. E tanúsítványoknak bizonyítékot kell szolgáltatniuk legalább arról, hogy a hivatásos felhasználók, forgalmazók és tanácsadók – képzésen való részvétel során vagy más módon – az I. mellékletben felsorolt témák vonatkozásában elegendő ismeretet sajátítottak el.

A tanúsítási rendszerek tartalmazzák a tanúsítványok odaítélésére, fenntartására és visszavonására vonatkozó követelményeket és eljárásokat.

(3) Az ezen irányelv nem alapvető fontosságú elemeinek módosítására irányuló intézkedéseket, amelyek az I. melléklettel kapcsolatosak a tudományos és műszaki fejlődés figyelembevétele érdekében, a 19. cikk (2) bekezdésében említett ellenőrzéssel történő szabályozási bizottsági eljárással kell elfogadni.

6. cikk

A peszticidek értékesítési követelményei

(1) A tagállamok biztosítják, hogy legalább a hivatásos felhasználók számára peszticideket értékesítő forgalmazóknak az 5. cikk (2) bekezdésében említett tanúsítvánnyal rendelkező, megfelelő számú alkalmazott álljon az alkalmazásában. Ezeknek a személyeknek az értékesítés időpontjában kell rendelkezésre állniuk annak érdekében, hogy a fogyasztóknak a peszticid-használatra, valamint a szóban forgó termékek tekintetében az emberi egészséggel és a környezettel kapcsolatos biztonsági előírásokra vonatkozó megfelelő tájékoztatást nyújtsanak.

(2) A tagállamok megteszik a szükséges intézkedéseket annak érdekében, hogy a hivatásos felhasználók számára engedélyezett peszticidek értékesítése kizárólag az 5. cikk (2) bekezdésében említett tanúsítvánnyal rendelkező személyek számára történhessen meg.

(3) A tagállamok megkövetelik, hogy a nem hivatásos felhasználóknak peszticideket árusító forgalmazók adják meg a peszticid-használat kockázataival kapcsolatos általános információkat, különösen azokat, amelyek a veszélyekre, az expozícióra, a megfelelő tárolásra, a kezelésre és a kijuttatásra, valamint a biztonságos ártalmatlanításra vonatkoznak, a hulladékgazdálkodásról, valamint az alacsony kockázatú alternatívákról szóló közösségi jogszabályoknak megfelelően. A tagállamok megkövetelhetik a peszticidgyártóktól, hogy adják meg ezeket az információkat.

(4) Az (1) és (2) bekezdésben előírt intézkedéseket …-ig (22) meg kell hozni.

7. cikk

Tájékoztatás és tudatosítás

A tagállamok intézkedéseket hoznak a nyilvánosság tájékoztatása, valamint a peszticidek kockázataira és előnyeire vonatkozó ismeretterjesztő programok és a kiegyensúlyozott tájékoztatás nyilvánosság számára való hozzáférhetőségének ösztönzése és elősegítése céljából, különösen azoknak az emberi egészségre, a nem célszervezetekre és a környezetre gyakorolt hatásait és a nem vegyi helyettesítő termékek használatát illetően.

III. FEJEZET

Peszticid kijuttatásához használt berendezés

8. cikk

A használatban lévő berendezések vizsgálata

(1) A tagállamok biztosítják, hogy a hivatásos felhasználásban alkalmazott, a peszticid kijuttatásához használt berendezéseket és tartozékokat rendszeres időközönként megvizsgálják. A vizsgálatok közötti időköz nem haladhatja meg az öt évet 2020-ig, majd azt követően a három évet.

(2) A tagállamok …-ig (23) biztosítják, hogy a peszticid kijuttatásához használt berendezések vizsgálata legalább egyszer megtörtént. Ezen időpontot követően kizárólag azok a peszticid kijuttatásához használt berendezések használhatók hivatásosan, amelyek sikeresen teljesítették a vizsgálatot.

Az új berendezéseket a beszerzésüket követő öt éves időszak során legalább egyszer vizsgálatnak kell alávetni.

(3) Az (1) és (2) bekezdésétől eltérve, az emberi egészségre és a környezetre vonatkozó, a berendezés használata arányának értékelését is magában foglaló kockázatelemzés elvégzését követően a tagállamok:

(4) A vizsgálatok során ellenőrzik, hogy a peszticid kijuttatásához használt berendezés kielégíti-e a II. mellékletben felsorolt vonatkozó követelményeket, az emberi egészség és a környezet magas szintű védelmének elérése érdekében.

A 18. cikk (1) bekezdésével összhangban kidolgozott harmonizált szabványoknak megfelelő, peszticid kijuttatásához használt berendezéseket az alapvető egészségügyi, biztonsági és környezetvédelmi követelményeknek megfelelőknek kell tekinteni.

(5) A hivatásos felhasználók az 5. cikkben előírtak szerint kapott megfelelő képzés alapján rendszeresen kalibrálják és műszaki ellenőrzésnek vetik alá a peszticid kijuttatásához használt berendezéseket.

(6) A tagállamok a vizsgálatok elvégzéséért felelős szerveket jelölnek ki, és ezekről tájékoztatják a Bizottságot.

A tagállamok a vizsgálatok ellenőrzését lehetővé tevő tanúsítási rendszereket hoznak létre, és elismerik a valamely más tagállamban a (4) bekezdésben említett követelményeknek megfelelően odaítélt tanúsítványokat, ha a valamely más tagállamban elvégzett legutóbbi vizsgálat óta eltelt időszak megegyezik a saját területén alkalmazandó vizsgálati időközzel vagy rövidebb annál.

A tagállamok törekszenek a más tagállamokban kibocsátott tanúsítványok elismerésére, feltéve, hogy az (1) bekezdésben említett vizsgálati időszakokat betartják.

(7) Az ezen irányelv nem alapvető fontosságú elemeinek módosítására irányuló intézkedéseket, amelyek a II. melléklettel kapcsolatosak a tudományos és műszaki fejlődés figyelembevétele érdekében, a 19. cikk (2) bekezdésében említett ellenőrzéssel történő szabályozási bizottsági eljárással kell elfogadni.

IV. FEJEZET

Különleges alkalmazások és felhasználások

9. cikk

Légi permetezés

(1) A tagállamok gondoskodnak a légi permetezés tilalmáról.

(2) Az (1) bekezdéstől eltérve a légi permetezés csak különleges esetekben engedélyezhető, feltéve, hogy az alábbi feltételek teljesülnek:

c)

(3) A tagállamok kijelölik az illetékes hatóságokat azon speciális feltételek megállapítására, amelyek betartásával légi permetezés végezhető, és nyilvánosságra hozzák azokra a növényi kultúrákra, területekre és a különös kijuttatási követelményekre – ideértve az időjárási feltételeket is – vonatkozó információkat, amelyek esetében engedélyezhető a légi permetezés.

Az illetékes hatóságoknak meg kell határozniuk a lakosok, illetve a közelben tartózkodók figyelmeztetéséhez és a permetezett terület szomszédságában lévő környezet védelméhez szükséges intézkedéseket.

(4) A peszticideket légi permetezéssel kijuttatni kívánó hivatásos felhasználó kellő időben kérelmet nyújt be az illetékes hatóságnak a peszticidek légi permetezéssel történő kijuttatására irányulóan, és mellékeli annak bizonyítékát, hogy a (2) és a (3) bekezdésben említett feltételek teljesülnek. A tagállamok előírhatják, hogy azon kérelmek jóváhagyottnak tekintendők, amelyekre az illetékes hatóság által megállapított időszakon belül nem érkezett válasz a meghozott döntés tekintetében.

(5) A tagállamok a megfelelő ellenőrzések révén megbizonyosodnak arról, hogy a (2) és (3) bekezdésekben említett feltételek teljesülnek.

(6) Az illetékes hatóságok a (4) bekezdés értelmében benyújtott kérelmekről nyilvántartást vezetnek.

10. cikk

A vízi környezet és az ivóvíz védelmére vonatkozó egyedi intézkedések

(1) A tagállamok megfelelő intézkedéseket fogadnak el a vízi környezet és az ivóvízellátás peszticidek hatása elleni védelmére vonatkozóan. Ezen intézkedések alátámasztják a 2000/60/EK irányelv és a …/…/EK rendelet vonatkozó rendelkezéseit, és azokkal összeegyeztethetőek.

(2) Az (1) bekezdésében foglalt intézkedések az alábbiakat foglalják magukban:

olyan kockázatcsökkentési intézkedések alkalmazása, amelyek minimálisra csökkentik a permet-elsodródás, csapadékvíz-elvezetés és csurgalékvíz által okozott nem helyszíni szennyezést. Ezek szükség esetén magukban foglalják a nem célzott vízi szervezetek védelmét szolgáló megfelelő méretű pufferzónákat, valamint az ivóvíz kivételére használt felszíni és a felszín alatti víz számára létrehozott védőövezeteket is, ahol tilos a peszticidek használata és tárolása;

c)

11. cikk

A peszticid felhasználás és a kockázatok csökkentése speciális területeken

A tagállamok – a szükséges higiéniai és közegészségügyi követelményeknek és a biológiai sokféleségnek, valamint a vonatkozó kockázatértékelések eredményeinek megfelelő figyelembe vételével – biztosítják, hogy a peszticidek használata tilos vagy korlátozott legyen, vagy a használatukból eredő kockázat minimális legyen a következő területeken:

12. cikk

Peszticidek kezelése és tárolása, valamint csomagolásuk és maradékaik kezelése

(1) A tagállamok elfogadják a szükséges intézkedéseket annak biztosítása érdekében, hogy a hivatásos felhasználók – és adott esetben a forgalmazók – által végzett következő tevékenységek ne veszélyeztessék az emberi egészséget vagy a környezetet:

c)

(2) A tagállamok meghoznak minden szükséges intézkedést a nem hivatásos felhasználók számára engedélyezett peszticidekkel kapcsolatban a veszélyes kezelési műveletek elkerülése érdekében. Ezek az intézkedések magukban foglalják az alacsony toxicitású peszticidek használatát, a használatra kész kiszereléseket, valamint a tartályok vagy a csomagolás méreteinek korlátozását.

(3) A tagállamok biztosítják, hogy a hivatásos felhasználásra szánt peszticidek számára oly módon alakítsák ki a tárolóterületeket, hogy minden nem kívánt kibocsátás megakadályozható legyen. Különös figyelmet kell fordítani az elhelyezésre, a méretre és az építési anyagokra.

13. cikk

Integrált növényvédelem

(1) A tagállamok meghozzák a megfelelő intézkedéseket az alacsony peszticid felhasználású növényvédelem ösztönzésére, előnyben részesítve a nem vegyi módszereket és az ugyanazon károsító-probléma szempontjából rendelkezésre álló azon gyakorlatokat és termékeket, amelyek a legalacsonyabb kockázatot jelentik az emberi egészségre és a környezetre. Az alacsony peszticid felhasználású növényvédelem magában foglalja az integrált növényvédelmet, valamint az ökológiai termelésről és az ökológiai termékek címkézéséről szóló, 2007. június 28-i 834/2007/EK tanácsi rendelet (25) szerinti ökológiai termelést.

(2) A tagállamok létrehozzák vagy támogatják az integrált növényvédelem végrehajtásához szükséges feltételek megteremtését. Különösen azt biztosítják, hogy a hivatásos felhasználók rendelkezésére álljanak az információk és a károsító monitoring és döntéshozatali eszközök, valamint az integrált növényvédelemre vonatkozó tanácsadói szolgáltatások.

(3) A tagállamok 2013. június 30-ig jelentést tesznek a Bizottságnak az (1) és (2) bekezdés végrehajtásáról, és különösen arról, hogy az integrált növényvédelem végrehajtásához szükséges feltételek adottak-e.

(4) A tagállamok nemzeti cselekvési tervükben a 4. cikknek megfelelően leírást adnak arról, miként biztosítják, hogy a III. mellékletben foglalt integrált növényvédelmi alapelveket 2014. január 1-jéig valamennyi hivatásos felhasználó végrehajtsa.

Az ezen irányelv nem alapvető fontosságú elemeinek módosítására irányuló intézkedéseket, amelyek a III. melléklettel kapcsolatosak a tudományos és műszaki fejlődés figyelembevétele érdekében, a 19. cikk (2) bekezdésében említett ellenőrzéssel történő szabályozási bizottsági eljárással kell elfogadni.

(5) A tagállamok megállapítják a megfelelő intézkedéseket ahhoz, hogy a hivatásos felhasználókat az integrált növényvédelem termény- vagy ágazatspecifikus iránymutatásainak önkéntes alapú végrehajtására ösztönözzék. Az iránymutatásokat állami hatóságok vagy hivatásos felhasználók képviseletét ellátó szervezetek dolgozhatják ki. A tagállamok azon iránymutatásokra hivatkoznak, amelyeket a 4. cikkel összhangban kidolgozott nemzeti cselekvési tervükben megfelelőnek ítélnek.

V. FEJEZET

Mutatók, jelentéstétel és információcsere

14. cikk

Mutatók

(1) A IV. mellékletben említett harmonizált kockázati mutatókat kell megállapítani. A tagállamok ugyanakkor továbbra is használhatják a meglévő nemzeti mutatókat, vagy a harmonizált mutatók mellett más megfelelő mutatókat fogadhatnak el.

Az ezen irányelv nem alapvető fontosságú elemeinek módosítására irányuló intézkedéseket, amelyek a IV. melléklettel kapcsolatosak a tudományos és műszaki fejlődés figyelembevétele érdekében, a 19. cikk (2) bekezdésében említett ellenőrzéssel történő szabályozási bizottsági eljárással kell elfogadni.

(2) A tagállamok

c)

(3) A tagállamok a (2) bekezdés szerint végrehajtott értékelések eredményeit továbbítják a Bizottsághoz és a többi tagállamhoz.

(4) A Bizottság kiszámítja a közösségi szintű kockázati mutatókat a(z) …/…/EK rendelettel összhangban gyűjtött statisztikai adatok és más vonatkozó adatok felhasználásával, a peszticidek használatából származó kockázatok tendenciáinak megbecslése érdekében.

A Bizottság az említett adatokat és ezt az információt felhasználja a peszticidek által az emberi egészségre és a környezetre gyakorolt hatás csökkentésére irányuló egyéb közösségi politikák céljainak elérésében tett előrelépés értékelésére is.

15. cikk

Jelentéstétel

A Bizottság az ezen irányelv végrehajtásában elért haladásról szóló jelentését, adott esetben módosítási javaslatok kíséretében, rendszeresen benyújtja az Európai Parlamentnek és a Tanácsnak.

VI. FEJEZET

Záró rendelkezések

16. cikk

Szankciók

A tagállamok meghatározzák az ezen irányelv szerint elfogadott nemzeti rendelkezések megsértése esetén alkalmazandó szankciókat, és minden szükséges intézkedést meghoznak e rendelkezések végrehajtásának biztosítására. Az előírt szankcióknak hatékonynak, arányosnak és visszatartó erejűnek kell lenniük.

A tagállamok …-ig (26) értesítik a Bizottságot az említett rendelkezésekről illetve haladéktalanul értesítik a rendelkezéseket érintő valamennyi későbbi módosításról is.

17. cikk

Illetékek és díjak

(1) A tagállamok illetékek és díjak révén megtéríttethetik az ezen irányelv szerinti kötelezettségekből származó, általuk végzett tevékenységből eredő költségeket.

(2) A tagállamok gondoskodnak arról, hogy az (1) bekezdésben említett illetékeket vagy díjakat átlátható módon állapítsák meg, és hogy megfeleljenek az elvégzett munka tényleges költségének.

18. cikk

Szabványosítás

(1) Az ezen irányelv 8. cikkének (4) bekezdésében említett szabványokat a műszaki szabványok és szabályok terén történő információszolgáltatási eljárás megállapításáról szóló, 1998. június 22-i 98/34/EK európai parlamenti és tanácsi irányelv (27) 6. cikke (3) bekezdésében meghatározott eljárással kell megállapítani.

Az említett szabványok kidolgozására való felkérés a 19. cikk (1) bekezdésében említett bizottsággal folytatott konzultációt követően jöhet létre.

(2) A Bizottság a szabványokra való hivatkozásokat az Európai Unió Hivatalos Lapjában teszi közzé.

(3) Ha egy tagállam vagy a Bizottság úgy ítéli meg, hogy egy szabvány nem felel meg teljesen azon alapvető követelményeknek, amelyekre vonatkozik, a Bizottság vagy az érintett tagállam kifejti indokait és az üggyel a 98/34/EK irányelvvel létrehozott bizottsághoz fordulhat. A bizottság késedelem nélkül véleményt nyilvánít.

A bizottság véleményének fényében a Bizottság eldönti, hogy kihirdeti-e az érintett harmonizált szabványra való hivatkozásokat az Európai Unió Hivatalos Lapjában, vagy nem hirdeti ki, illetve esetleg korlátozással hirdeti ki azokat, vagy fenntartja, korlátozásokkal tartja fenn, vagy visszavonja a meglévő hivatkozásokat.

19. cikk

A bizottság eljárása

(1) A Bizottságot az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendelet (28) 58. cikkével felállított Élelmiszerlánc- és Állat-egészségügyi Állandó Bizottság segíti.

(2) Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését és 7. cikkét kell alkalmazni, 8. cikkének rendelkezéseire is figyelemmel.

20. cikk

Költségek

A peszticidek fenntartható használatának területén harmonizált politika és rendszerek létrehozásának támogatása érdekében a Bizottság finanszírozhatja a következőket:

a jogszabályok előkészítéséhez és kidolgozásához szükséges tanulmányok elvégzése, ideértve ezen irányelv mellékleteinek a műszaki fejlődéshez való hozzáigazítását is;

21. cikk

Átültetés

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek ahhoz szükségesek, hogy ennek az irányelvnek …-ig (29) megfeleljenek.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.

22. cikk

Hatálybalépés

Ez az irányelv az Európai Unió Hivatalos Lapjában való kihirdetését követő napon lép hatályba.

23. cikk

Címzettek

Ennek az irányelvnek a tagállamok a címzettjei.

(1) HL C 161., 2007.7.13., 48. o.

(2) HL C 146., 2007.6.30., 48. o.

(3) Az Európai Parlament 2007. október 23-i véleménye (a Hivatalos Lapban még nem tették közzé), a Tanács 2008. május 19-i közös álláspontja és a Tanács …-i határozata (a Hivatalos Lapban még nem tették közzé).

(4) HL L 242., 2002.9.10., 1. o.

(5) HL L 103., 1979.4.25., 1. o.

(6) HL L 206., 1992.7.22., 7. o.

(7) HL L 327., 2000.12.22., 1. o.

(8) HL L 70., 2005.3.16., 1. o.

(9) HL L …

(10) HL L 277., 2005.10.21., 1. o.

(11) HL L 156., 2003.6.25., 17. o.

(12) HL L 131., 1998.5.5., 11. o.

(13) HL L 158., 2004.4.30., 50. o. Helyesbített változat: HL L 229., 2004.6.29., 23. o.

(14) HL L 157., 2006.6.9., 24. o.

(15) HL L 114., 2006.4.27., 9. o.

(16) HL L 377., 1991.12.31., 20. o.

(17) HL L 184., 1999.7.17., 23. o.

(18) HL C 321., 2003.12.31., 1. o.

(19) HL L 123., 1998.4.24., 1. o.

(20) Ezen irányelv hatálybalépésétől számított három éven belül.

(21) Ezen irányelv hatálybalépésétől számított négy éven belül.

(22) Az e rendelet hatálybalépésétől számított hat éven belül.

(23) Az ezen irányelv hatálybalépésétől számított hét évet követően.

(24) HL L 200., 1999.7.30., 1. o.

(25) HL L 189., 2007.7.20., 1. o.

(26) Ezen irányelv hatálybalépését követő három év.

(27) HL L 204., 1998.7.21., 37. o.

(28) HL L 31., 2002.2.1., 1. o.

(29) Az ezen irányelv hatálybalépését követő két éven belül.

Az embereket, a nem célszervezeteket és a környezetet érintő kockázatok minimalizálására szolgáló intézkedések: biztonságos munkamódszerek a peszticidek tárolására, kezelésére, keverésére, az üres csomagolóanyag, más szennyezett anyagok, felesleges tömény és hígított peszticidek (ideértve a tank-keverékeket is) ártalmatlanítására; a kezelői expozíció szabályozásának ajánlott módja (egyéni védőfelszerelés).

c)

A TANÁCS INDOKOLÁSA

I. BEVEZETÉS

1. A Bizottság 2006. július 18-án benyújtotta a Tanácsnak a peszticidek fenntartható használatának elérését célzó közösségi fellépés kereteinek meghatározásáról szóló európai parlamenti és tanácsi irányelvre vonatkozó javaslatot. A javaslat a Szerződés 175. cikkének (1) bekezdésén alapul.

2. Az Európai Parlament 2007. október 23-án elfogadta az első olvasat során kialakított véleményét (1). A Gazdasági és Szociális Bizottság 2007. március 14-én, a Régiók Bizottsága pedig 2007. február 1-jén nyújtotta be véleményét.

3. A Tanács 2008. május 19-én a Szerződés 251. cikkének megfelelően elfogadta közös álláspontját.

II. CÉLKITŰZÉSEK

A javaslat célja, hogy biztosítsa az emberi és állati egészségnek, valamint a környezetnek a peszticidek mezőgazdaságban és az ökoszisztémákban történő felhasználása káros hatásaival szembeni védelmét. A peszticidhasználat kockázatainak a szükséges növényvédelemmel összhangban történő csökkentését célozza.

Részletesebben a következőkről rendelkezik:

— nemzeti cselekvési tervek kidolgozása a peszticidek emberi egészségre és környezetre vonatkozó kockázatainak és hatásainak csökkentése érdekében,

— tájékoztatás, tudatosítás és képzés a tanácsadók és a peszticidek hivatásos felhasználói számára,

— a peszticidek értékesítésére vonatkozó konkrét követelmények,

— a peszticidek kijuttatásához használt berendezések rendszeres vizsgálata,

— a légi permetezés tilalma az ettől való eltérés lehetőségével,

— a vízi környezet peszticidszennyezéssel szembeni védelmét célzó egyedi intézkedések,

— a peszticidhasználat egyes területeken történő korlátozása,

— a peszticidek, csomagolásuk és maradékaik kezelésére és tárolására vonatkozó követelmények,

— az integrált növényvédelemmel kapcsolatos kötelező előírások meghatározása, valamint

— kockázati mutatók kidolgozása a peszticidhasználattal kapcsolatban elért eredmények mérése érdekében.

III. A KÖZÖS ÁLLÁSPONT ELEMZÉSE

1. Általános észrevételek

A Tanács közös álláspontja egészében véve összhangban van a Bizottság és az Európai Parlament álláspontjával, amennyiben:

— megerősíti a Bizottság által javasolt és az Európai Parlament által támogatott célkitűzéseket és a rendelkezések nagy részét,

— magában foglal számos, az Európai Parlament által az első olvasat során elfogadott módosítást. A 6., 17., 43., 49., 52., 60., 61., 62., 63., 68., 85., 93., 95., 103., 106., 112., 122., 137. és 155. módosítást teljesen belefoglalták a közös álláspontba. A 13., 18., 29., 35., 36., 39., 42., 48., 51., 54., 59., 64., 87., 90., 114., 146. és 164. módosítást lényegét tekintve elfogadták vagy részben belefoglalták a közös álláspontba. Az 1., 5., 16., 22., 23., 28., 30., 32., 37., 40., 55., 57., 58., 69., 72., 77., 84., 88., 91., 96., 98., 99., 102., 104., 120., 121., 138. és 139. módosítást nem foglalták bele a közös álláspontba, mivel a Tanács ezek tekintetében osztja a Bizottság álláspontját. A Bizottság által elfogadott 2–4., 7–11., 15., 19–21., 24–27., 31., 33., 44., 46., 47., 50., 53., 56., 65., 66., 70., 71., 74., 76., 78., 79., 81–83., 92., 94., 97., 100., 101., 105., 107–111., 113., 115–119., 133., 135., 141., 143., 151. és 153. módosítást nem foglalták bele a közös álláspontba, mivel ezek tekintetében a Tanács a Bizottságétól eltérő álláspontot képvisel.

A közös álláspont magában foglal más, az Európai Parlament által elő nem irányozott változtatásokat is, amelyek a tárgyalások során a tagállamok által kifejezett több aggályt is figyelembe vesznek.

A szövegen több technikai és szerkesztési jellegű módosítást is végeztek néhány rendelkezés hatályának meghatározása, az irányelv megfogalmazásának egyértelműbbé tétele és a forgalomba hozatalról szóló rendelettervezet szövegével való egységességének kialakítása, a jogbiztonság kialakítása, illetve a rendelettervezet és az egyéb közösségi eszközök nagyobb összhangja érdekében.

A Bizottság elfogadta a Tanács által elfogadott közös álláspontot.

2. Konkrét észrevételek

Jogalap

A Tanács nem fogadta el az 1. módosítást, mivel úgy vélte, hogy a 175. cikk (1) bekezdése a megfelelő és elégséges jogalap.

Fogalommeghatározások

Az eredeti javaslathoz képest az alábbi változtatásokra került sor:

— a „használat” fogalommeghatározását elhagyták, mivel szükségtelennek vélték,

— a „tanácsadó” fogalommeghatározásába belekerült a szakmai minőségre vagy kereskedelmi szolgáltatásra való utalás,

— a „peszticid kijuttatásához használt berendezés” és a „peszticid kijuttatásához használt tartozékok” fogalommeghatározását összevonták,

— az „integrált növényvédelem” fogalommeghatározását a növényvédő szerek forgalomba hozataláról szóló rendeletjavaslatból e javaslatba helyezték át, valamint

— beillesztették a „felszíni víz” és a „felszín alatti víz” fogalommeghatározását.

A Tanács a Bizottság elutasítása ellenére helyt adott a peszticideket növényvédő szerekként meghatározó fogalommeghatározás beillesztésére irányuló 29. módosításnak. A Tanács e fogalommeghatározást a biocid termékekre is kiterjesztette.

Nemzeti cselekvési tervek

A Parlament és a Tanács egyetértett az alábbiakban:

— a tagállamoknak figyelembe kell venniük a tervezett intézkedések egészségügyi hatását,

— a nemzeti cselekvési tervekben meg kell határozni, hogy a peszticidhasználattól való függőség csökkentése érdekében a tagállamok hogyan hajtják végre az irányelvet (különösen tekintettel az irányelv 5–14. cikke szerinti intézkedésekre),

— a nemzeti cselekvési tervekkel kapcsolatban a Bizottság által kapott információkat az interneten hozzáférhetővé kell tenni.

A Tanács nem fogadta el az egyéb módosításokat, különösen a mennyiségi használatcsökkentési célok meghatározását célzó módosítást. A Tanács a használatcsökkentési célok meghatározása helyett inkább a kockázatcsökkentésre helyezné a hangsúlyt.

Képzés

A Tanács kibővítette a szöveget annak érdekében, hogy a képzés biztosításával kapcsolatos kötelezettség az alap- és a továbbképzésre egyaránt vonatkozzon. Az eredeti szöveggel kapcsolatban az Európai Parlament osztotta a Tanács aggályát. A Tanács szintén elfogadta az Európai Parlamentnek az I. melléklettel kapcsolatos egyik javaslatát, amely szerint az összehasonlító értékelésbe történő bevezetésnek annak érdekében kell történnie, hogy a hivatásos felhasználók kiválaszthassák a megfelelő és az emberi egészségre és a környezetre legkevésbé veszélyes terméket.

A Tanács célszerűnek vélte továbbá annak megállapítását, hogy a képzésnek figyelembe kell vennie a peszticidekkel foglalkozó személyek – a felhasználók, a forgalmazók és a tanácsadók – különböző szerepét és feladatait. A Tanács ezenkívül a szövegbe foglalt egy olyan rendelkezést, amelynek értelmében a tagállamok által létrehozott tanúsítási rendszereknek tartalmazniuk kell a tanúsítványok odaítélésére, fenntartására és visszavonására vonatkozó követelményeket és eljárásokat.

A peszticidek értékesítési követelményei

A Tanács elfogadta a Parlament arra vonatkozó javaslatát, hogy a hivatásos felhasználók részére peszticideket értékesítő személyeknek a peszticidhasználaton kívül az emberi egészséggel és a környezettel kapcsolatos biztonsági előírásokra vonatkozóan is tanácsot kell adniuk.

A Tanács szintén a szövegbe foglalta a nem hivatásos felhasználók részére peszticideket értékesítő forgalmazók azon kötelezettségét, hogy az alacsony kockázattal járó termékekről is tájékoztatást nyújtsanak. A Tanács annak érdekében is módosította e cikket, hogy a tanúsítvánnyal rendelkező személy ne csak fizikai jelenlét formájában, hanem más módon is rendelkezésre állhasson. A Tanács véleménye szerint a kisebb kiskereskedések vonatkozásában szükség van erre a rugalmasságra.

Tájékoztatás és tudatosítás

Az Európai Parlament jelentősen kibővítette a 7. cikket, a Tanács azonban nem tudta valamennyi javaslatát elfogadni. A Tanács mindazonáltal megtartotta azt a követelményt, hogy a nyilvánosság részére a peszticidekre vonatkozóan nyújtott tájékoztatásnak kiegyensúlyozottnak és pontosnak kell lennie.

A használatban lévő berendezések vizsgálata

A hivatásos felhasználók által használt berendezések vizsgálatával kapcsolatos parlamenti módosításokat a Tanács egy kivételével elfogadta. A Tanács a Parlamenthez hasonlóan úgy vélte, hogy pontosabban kell megállapítani a vizsgálatok közötti időszakok hosszát, azonban további lépésként 2020-tól rövidebb vizsgálatközi időszakokat határozott meg.

A Tanács mindazonáltal úgy ítélte meg, hogy aránytalanságot eredményezne, ha a vizsgálati kötelezettség a peszticid kijuttatásához használt kézi berendezések vagy a háti permetezők tekintetében is fennállna, ezért bevezette ezek vizsgálati kötelezettség alóli mentesítésének lehetőségét. A Tanács bevezette továbbá annak lehetőségét, hogy kockázatelemzés elvégzését követően különböző ütemterveket és vizsgálati időközöket alkalmazzanak egyes csekély használati arányú berendezések vonatkozásában.

A Tanács ezenkívül szükségesnek vélte annak előírását, hogy a hivatásos felhasználók rendszeresen kalibrálják és műszaki ellenőrzésnek vessék alá a kijuttatáshoz használt berendezéseket.

Végezetül a Tanács úgy döntött, hogy a tagállamoknak a kölcsönös elismerés elve alapján működő tanúsítási rendszert kell létrehozniuk.

Légi permetezés

Noha a Tanács egyetért a Parlamenttel a kérdéssel kapcsolatos általános megközelítést illetően, és elfogadta a 63. módosítást és a 64. módosítás egy részét, szükségtelennek tartotta azokat a módosításokat, amelyek adott esetben túlzott igazgatási terhet jelentenének az illetékes hatóságok számára.

A Tanács megváltoztatta az eredeti javaslatot az alábbiak előírása révén: a felhasznált termékeket kockázatelemzést követően jóvá kell hagyni; a légi permetezést végző vállalkozásnak tanúsítvánnyal kell rendelkeznie; a tagállamok előírhatják a légi permetezés iránti kérelmeknek az illetékes hatóságok által bizonyos idő eltelte után történő hallgatólagos jóváhagyását.

A vízi környezet védelmére vonatkozó egyedi intézkedések

A Tanács az ivóvízvédelem fontosságának hangsúlyozása érdekében a szövegbe foglalta a 68. módosítást. A 10. cikket annak érdekében is módosították, hogy előnyben részesüljenek az elsőbbségi veszélyes anyagokat nem tartalmazó peszticidek.

Az ütközőzónák kötelező létrehozásáról szóló 70. módosítást illetően a Tanács úgy vélte, hogy célszerű a 10. cikket oly módon bővíteni, hogy az a szükség esetén elrendelhető kockázatcsökkentési intézkedések szélesebb körére terjedjen ki.

A peszticidhasználat és a kockázatok csökkentése egyes területeken

A szöveget újrafogalmazták annak érdekében, hogy a tagállamoknak lehetőségük legyen a peszticidek által az adott területek vonatkozásában jelentett kockázatok minimalizálására. A Tanács nem fogadta el a Parlament vonatkozó módosításait.

Peszticidek kezelése és tárolása, valamint csomagolásuk és maradékaik kezelése

A Tanács átfogalmazta a 12. cikk (1) és (3) bekezdését, világossá téve, hogy az azokban foglalt intézkedések csak a hivatásos felhasználókra, valamint – adott esetben – a tanácsadókra vonatkoznak. Ezenkívül a Tanács a szövegbe foglalt egy, a peszticidek maradékainak és csomagolásuknak a hasznosításáról és ártalmatlanításáról szóló rendelkezést. A Tanács nem tartotta relevánsnak a Parlament módosításait.

Integrált növényvédelem

A Tanács és a Parlament véleménye meglehetősen hasonló e kérdéssel kapcsolatban. A Tanács különösen támogatja a Parlament 85. módosítását, valamint az integrált növényvédelem általános elveit tartalmazó új mellékletnek a javaslatba foglalására irányuló 122. módosítását. Egyetért továbbá a 164. és a 87. módosítás egyes részeivel.

A Tanács ezenkívül a „kis peszticid-felhasználású gazdálkodás” kifejezést „alacsony peszticid-felhasználású növényvédelem” kifejezéssel váltotta fel, megállapítva, hogy e fogalom magában foglalja az integrált növényvédelmet, valamint az ökológiai termelést.

Mutatók

A Tanács egyetértett a Bizottsággal abban, hogy a használati mutatókra való kiterjesztést célzó módosítások nem relevánsak. A Tanács a 93. módosítást részben, a 95. módosítást pedig elvben fogadta el.

Komitológia

A Tanács elfogadta azokat a módosításokat, amelyek egyes cikkeknek az új komitológiai határozathoz való hozzáigazítását célozzák (17., 52., 62., 103., 137. és 155.).

IV. ÖSSZEGZÉS

A Tanács úgy véli, hogy közös álláspontja kiegyensúlyozott és reális megoldást jelent a bizottsági javaslattal kapcsolatban kifejezett számos aggályra, és várakozással tekint az Európai Parlamenttel egy működőképes megállapodás elérése érdekében folytatott konstruktív párbeszéd elé.

(1) 14183/07.